pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วว. โชว์งานวิจัยสารสกัดจากเมล็ดมะขาม/การสร้างมูลค่าเพิ่มจากเปลือกและแป้งมะขาม เนื่องในการประชุม ครม.สัญจร @ จังหวัดเพชรบูรณ์
วันพฤหัสบดีที่ 4 ตุลาคม 2561
วว. โชว์งานวิจัยสารสกัดจากเมล็ดมะขาม/การสร้างมูลค่าเพิ่มจากเปลือกและแป้งมะขาม เนื่องในการประชุม ครม.สัญจร @ จังหวัดเพชรบูรณ์
นายกฯ เยี่ยมชมนิทรรศการผลงานวิจัยงานวิจัยสารสกัดจากเมล็ดมะขาม และการสร้างมูลค่าเพิ่มจากเปลือกและแป้งมะขาม เพื่อพัฒนาเป็นผลิตภัณฑ์เพื่อสุขภาพและความงาม
สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงวิทยาศาสตร์และเทคโนโลยี จัดแสดงนิทรรศการผลงานวิจัยงานวิจัยสารสกัดจากเมล็ดมะขาม และการสร้างมูลค่าเพิ่มจากเปลือกและแป้งมะขาม เพื่อพัฒนาเป็นผลิตภัณฑ์เพื่อสุขภาพและความงาม ผลงานของศูนย์เชี่ยวชาญนวัตกรรมผลิตภัณฑ์สมุนไพร (ศนส.) เนื่องในคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 7/2561 โอกาสนี้ นายประยุทธ์ จันทร์โอชา นายกรัฐมนตรี เยี่ยมชมบูธนิทรรศการฯ โดยมี ดร.ชุติมา เอี่ยมโชติชวลิต รองผู้ว่าการยุทธศาสตร์และจัดการนวัตกรรม วว. พร้อมด้วยคณะผู้บริหารและนักวิจัย วว. ร่วมต้อนรับและบรรยายสรุปผลงานวิจัยและพัฒนาของ วว. ที่พร้อมขับเคลื่อนวิทยาศาสตร์ เทคโนโลยี และ นวัตกรรม (วทน.) เสริมขีดความสามารถผู้ประกอบการจังหวัดเพชรบูรณ์ อีกทั้งยังเป็นการนํา วทน. ช่วยสร้างมูลค่าเพิ่มให้กับสินค้าการเกษตรและสิ่งเหลือทิ้งในภาคการเกษตร ในวันที่ 18 กันยายน 2561 ณ มหาวิทยาลัยราชภัฏเพชรบูรณ์ จ.เพชรบูรณ์
นอกจากนี้นิทรรศการดังกล่าวยังได้รับความสนใจจากคณะรัฐมนตรีให้เกียรติร่วมเยี่ยมชมผลงาน วว. อาทิ ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี (วท.) ดร.อุตตม สาวนายน รัฐมนตรีว่าการกระทรวงอุตสาหกรรม เป็นต้น อีกทั้ง วว. ยังได้นําผลิตภัณฑ์เครื่องดื่มเพื่อสุขภาพจากมะขาม (Tamarina sport drink) ซึ่งมีคุณประโยชน์ในการชะลอความเสื่อมของเซลล์และช่วยให้ผิวกระจ่างใส ร่วมร่วมต้อนรับคณะผู้ร่วมประชุม ครม.สัญจร อีกด้วย
รัฐบาลไทย-ข่าวทำเนียบรัฐบาล-สธ. ให้สถานพยาบาลเฝ้าระวังสถานการณ์น้ำท่วมฉับพลัน เตรียมพร้อมดูแลประชาชน
วันจันทร์ที่ 17 ธันวาคม 2561
สธ. ให้สถานพยาบาลเฝ้าระวังสถานการณ์น้ําท่วมฉับพลัน เตรียมพร้อมดูแลประชาชน
กระทรวงสาธารณสุข ให้สถานพยาบาลทุกแห่งในพื้นที่เสี่ยงเฝ้าระวังน้ําท่วมฉับพลันหลังเกิดฝนตกหนักอย่างต่อเนื่องในจังหวัดนครศรีธรรมราช เตรียมแผนรับมืออุทกภัย และเตรียมพร้อมให้บริการดูแลประชาชน ตลอด 24 ชั่วโมง
กระทรวงสาธารณสุข ให้สถานพยาบาลทุกแห่งในพื้นที่เสี่ยงเฝ้าระวังน้ําท่วมฉับพลันหลังเกิดฝนตกหนักอย่างต่อเนื่องในจังหวัดนครศรีธรรมราช เตรียมแผนรับมืออุทกภัย และเตรียมพร้อมให้บริการดูแลประชาชน ตลอด 24 ชั่วโมง
วันนี้ (17 ธันวาคม 2561) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ได้รับรายงานจากนายแพทย์ทรงเกียรติ เล็กตระกูล ผู้อํานวยการโรงพยาบาลมหาราชนครศรีธรรมราช ว่าเกิดฝนตกหนักอย่างต่อเนื่องทําให้ระดับน้ําในพื้นที่ต่าง ๆ เพิ่มขึ้น และไหลเข้าสู่เขตเทศบาลนครนครศรีธรรมราช ทางโรงพยาบาลได้จัดเจ้าหน้าที่เฝ้าระวังน้ําตลอด 24 ชั่วโมง เพื่อไม่ให้มีผลกระทบต่อการบริการ สถานการณ์ล่าสุดที่โรงพยาบาลมหาราชนครศรีธรรมราช สามารถเปิดให้บริการตามปกติ ผู้ป่วยบางส่วนที่ไม่สามารถมารับบริการ ได้โทรศัพท์มาเลื่อนนัด ทางโรงพยาบาลได้จัดทีมหมอครอบครัว และ อสม. ออกเยี่ยมบ้าน สํารวจและดูแลกลุ่มเสี่ยง ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอด ให้การดูแลต่อเนื่อง ไม่ให้ขาดยา นอกจากนี้ ยังได้เฝ้าระวังโรคป้องกันโรคและอุบัติภัยที่มากับน้ําท่วม แนะนําให้ความรู้ในการป้องกันตนเองให้ปลอดภัยจากการจมน้ํา ไฟดูด โรคที่มากับน้ําท่วมเช่น โรคฉี่หนู
นายแพทย์สุขุมกล่าวต่อว่า ได้กําชับให้สถานพยาบาลทุกแห่งในพื้นที่เสี่ยงจัดระบบเฝ้าระวังสถานการณ์น้ํา และติดตามประกาศของกรมอุตุนิยมวิทยา ตลอด 24 ชั่วโมง พร้อมรับสถานการณ์อุทกภัยตามแผนที่วางไว้ โดยป้องกันอาคารสถานที่และครุภัณฑ์ไม่ให้ได้รับผลกระทบ ขนย้ายยาเวชภัณฑ์เครื่องมือแพทย์ไว้ในที่ปลอดภัย จัดหาพื้นที่ให้บริการสํารองในกรณีที่สถานบริการไม่สามารถเปิดให้บริการได้ เตรียมแผนการอพยพและระบบการส่งต่อผู้ป่วย สํารองยา เวชภัณฑ์ อุปกรณ์ทางการแพทย์ จัดหน่วยแพทย์เคลื่อนที่เร็ว ทีมควบคุมโรคและทีมฟื้นฟู พร้อมออกปฏิบัติการดูแลช่วยเหลือประชาชนที่ประสบภัย
ทั้งนี้ หากต้องการเวชภัณฑ์เพิ่มเติมสามารถขอรับการสนับสนุนจากส่วนกลางได้ตลอด 24 ชั่วโมง เจ็บป่วยฉุกเฉินโทรขอความช่วยเหลือที่สายด่วน 1669 หรือสอบถามเรื่องโรคติดต่อต่างๆ ที่สายด่วนกรมควบคุมโรค โทร. 1422 ฟรีตลอด 24 ชั่วโมง
รัฐบาลไทย-ข่าวทำเนียบรัฐบาล-กสร. เชิญชวนร่วมประกวดสถานประกอบกิจการดีเด่นด้านแรงงานสัมพันธ์ และสวัสดิการแรงงาน ประจำปี 2562
วันศุกร์ที่ 9 พฤศจิกายน 2561
กสร. เชิญชวนร่วมประกวดสถานประกอบกิจการดีเด่นด้านแรงงานสัมพันธ์ และสวัสดิการแรงงาน ประจําปี 2562
กรมสวัสดิการและคุ้มครองแรงงาน เชิญชวนร่วมประกวดสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2562 เพื่อพัฒนาคุณภาพชีวิตลูกจ้าง ส่งเสริมธุรกิจนายจ้าง สร้างสันติสุขในการทํางาน สนใจยื่นใบสมัครภายในวันที่ 15 มกราคม 2562
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้จัดให้มีการประกวดสถานประกอบกิจการดีเด่นด้านแรงงานสัมพันธ์และสวัสดิการแรงงานขึ้นเป็นประจําทุกปีอย่างต่อเนื่องเพื่อเป็นการส่งเสริมและจูงใจให้นายจ้าง ลูกจ้างได้เล็งเห็นถึงความสําคัญของการบริหารจัดการด้านแรงงานสัมพันธ์และสวัสดิการแรงงานที่ดี ร่วมมือกันในฐานะหุ้นส่วนเพื่อสร้างและพัฒนาระบบแรงงานสัมพันธ์ ระบบสวัสดิการแรงงานที่ได้มาตรฐานให้เกิดขึ้นในสถานประกอบกิจการและเป็นต้นแบบที่ดีให้กับสถานประกอบกิจการอื่น ๆ ซึ่งเป็นพื้นฐานสําคัญของการพัฒนาคุณภาพชีวิตลูกจ้างในสถานประกอบกิจการ และส่งผลดีต่อผลผลิตและธุรกิจของผู้ประกอบการ ตลอดจนส่งเสริมให้นายจ้าง ลูกจ้างสามารถทํางานร่วมกันได้อย่างสันติสุข กสร.จึงขอเชิญชวนสถานประกอบกิจการที่มีลูกจ้างตั้งแต่ 50 คนขึ้นไปที่อยู่ภายใต้บังคับและปฏิบัติถูกต้องตามกฎหมายแรงงานสัมพันธ์ และกฎหมายคุ้มครองแรงงาน เข้าร่วมประกวดสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2562
นายวิวัฒน์ กล่าวต่อว่า สถานประกอบกิจการที่สนใจ สามารถขอแบบเสนอชื่อได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ และสํานักงานสวัสดิการและคุ้มครองแรงงานจังหวัด ณ พื้นที่ตั้งของสถานประกอบกิจการตั้งอยู่หรือดาวน์โหลดได้ที่ http://relation.labour.go.th/new โดยต้องนําเสนอผลงานทั้งด้านแรงงานสัมพันธ์และด้านสวัสดิการแรงงานที่ปฏิบัติในปี พ.ศ.2561 ให้เป็นรูปธรรมอย่างชัดเจน และส่งแบบเสนอชื่อเพื่อรับการคัดเลือกได้ตั้งแต่วันที่ 3 ธันวาคม 2561 – 15 มกราคม 2562 สอบถามรายละเอียดเพิ่มเติมได้ที่ สํานักแรงงานสัมพันธ์ กรมสวัสดิการและคุ้มครองแรงงาน โทรศัพท์ 0 2246 2118, 0 2643 4471 และ 081 837 5916
รัฐบาลไทย-ข่าวทำเนียบรัฐบาล-"มอบโฉนดที่ดินทั่วไทย นำสุขคลายทุกข์ให้ประชน"
วันพฤหัสบดีที่ 14 กุมภาพันธ์ 2562
"มอบโฉนดที่ดินทั่วไทย นําสุขคลายทุกข์ให้ประชน"
นาย จํานัล เหมือนดํา ผู้แทนพิเศษของรัฐบาล มอบที่ดินในโครงการฯ จํานวน105 แปลง ให้กับประชาชน ณ ที่ทําการด่านบูเก๊ะตา ต.โล๊ะจูด อ.แว้ง จ.นราธิวาส
นาย จํานัล เหมือนดํา ผู้แทนพิเศษของรัฐบาล มอบที่ดินในโครงการฯ จํานวน105 แปลง ให้กับประชาชน ณ ที่ทําการด่านบูเก๊ะตา ต.โล๊ะจูด อ.แว้ง จ.นราธิวาส การออกโฉนดที่ดินทั่วประเทศถือเป็นนโยบายของรัฐบาล การออกโฉนดในพื้นที่ดังกล่าว สืบเนื่องมาจากการผลักดันของผู้แทนพิเศษของรัฐบาล เพื่อเร่งดําเนินการเวนคืนที่ดินตามโครงการขยายพื้นที่เพื่อสร้างอาคารที่ทําการและสิ่งปลูกสร้างให้กับด่านศุลกากรบูเก๊ะตา อ.แว้ง จ. นราธิวาส ซึ่งคาดว่าการเวนคืนที่ดินดังกล่าวจะแล้วเสร็จในปีงบประมาณ62 นอกจากนี้ได้แสดงถึงความห่วงใยที่รัฐบาลมีต่อพี่น้องประชาชนใน3 จังหวัดชายแดนภาคใต้
รัฐบาลไทย-ข่าวทำเนียบรัฐบาล-นายกรัฐมนตรี เข้าเฝ้าถวายเครื่องสักการะสมเด็จพระสังฆราชฯ เนื่องในโอกาสวันคล้ายวันประสูติ
วันอังคารที่ 26 มิถุนายน 2561
นายกรัฐมนตรี เข้าเฝ้าถวายเครื่องสักการะสมเด็จพระสังฆราชฯ เนื่องในโอกาสวันคล้ายวันประสูติ
นายกรัฐมนตรี กราบนมัสการสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสวันคล้ายวันประสูติ
วันนี้ (26 มิ.ย. 61) เวลา 15.00 น. ณ พระอุโบสถ วัดราชบพิธสถิตมหาสีมาราม เขตพระนคร กรุงเทพฯ พลเอก ประยุทธ์ จันทร์ โอชา นายกรัฐมนตรี และ รศ. นราพร จันทร์โอชา ภริยา พร้อมด้วย พลอากาศเอก ประจิน จั่นตอง พลเอก ฉัตรชัย สาริกัลยะ นายวิษณุ เครืองาม รองนายกรัฐมนตรี นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี และนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เข้าเฝ้าถวายเครื่องสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสวันคล้ายวันประสูติ
โอกาสนี้ นายกรัฐมนตรี กราบนมัสการสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จากนั้นได้กล่าวคําถวายเครื่องสักการะ พร้อมเปิดกรวยกระทงดอกไม้พานธูปเทียนแพ ถวายพานดอกบัว ผ้าไตร และเครื่องไทยธรรม พร้อมรับพรเพื่อเป็นสิริมงคล
จากนั้น สมเด็จพระสังฆราช สกลมหาสังฆปริณายก ได้มอบหนังสือและวัตถุมลคล แด่นายกรัฐมนตรี เป็นอันเสร็จพิธี
อนึ่ง นายกรัฐมนตรี ได้ปรารภและกล่าวแสดงความห่วงใยเยาวชนทั้ง 13 คน ที่ติดอยู่ในถ้ําของวนอุทยานถ้ําหลวง-ขุนน้ํานางนอน และให้กําลังใจทีมค้นหาที่ปฏิบัติงานอย่างเต็มความสามารถ โดยทุกคนได้ปฏิบัติหน้าที่อย่างดีที่สุด
..................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แนวทางส่งเสริมและพัฒนาคุณภาพชีวิตคนพิการ
วันจันทร์ที่ 28 ตุลาคม 2562
แนวทางส่งเสริมและพัฒนาคุณภาพชีวิตคนพิการ
วันเสาร์ที่ 26 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพร้อมขับเคลื่อนแนวทางส่งเสริมและพัฒนาคุณภาพชีวิตคนพิการ ประกอบด้วย การเข้าถึงสิทธิและใช้ประโยชน์จากสิ่งอํานวยความสะดวกสําหรับคนพิการ เช่น การคมนาคมขนส่งสาธารณะ การใช้เทคโนโลยีช่วยให้เข้าถึงสิทธิทางการศึกษาอย่างเสมอภาคทั่วถึง พัฒนาและเชื่อมโยงระบบฐานข้อมูลด้านคนพิการ หรือ Big Data พัฒนามาตรการคุ้มครองแรงงานและส่งเสริมการทํางานและอาชีพอิสระสําหรับคนพิการ ยกระดับบทบาทหน้าที่ศูนย์บริการคนพิการระดับจังหวัดและทั่วไป รวมทั้งสร้างเจตคติที่ดีของสังคมที่มีต่อคนพิการ ซึ่งเป็นส่วนสําคัญต่อการส่งเสริมสิทธิ โอกาส และความเสมอภาคอย่างเท่าเทียมของคนพิการ เพื่อส่งเสริมให้คนพิการมีงานทําและมีรายได้ที่มั่นคงอย่างยั่งยืน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เงินสมทบประกันสังคมจากสถานการณ์โควิด-19 นายจ้างและผู้ประกันตน33 39 ยังไม่ต้องรีบนำส่ง [กระทรวงเเรงงาน]
วันอาทิตย์ที่ 29 มีนาคม 2563
เงินสมทบประกันสังคมจากสถานการณ์โควิด-19 นายจ้างและผู้ประกันตน33 39 ยังไม่ต้องรีบนําส่ง [กระทรวงเเรงงาน]
​ตอบคําถามพบบ่อย! เรื่องเงินสมทบประกันสังคมจากสถานการณ์โควิด-19
นายจ้างและผู้ประกันตน33 39 ยังไม่ต้องรีบนําส่ง
มติคณะรัฐมนตรีเมื่อวันที่ 24 มีนาคม 2563 มาตรการเร่งด่วนในการป้องกันวิกฤตการแพร่ระบาดของโรคติดเชื้อไวรัสโคโรนา 2019 (COVID-19)คณะรัฐมนตรีจึงมีมติช่วยเหลือนายจ้าง ลูกจ้าง
ผู้ประกันตนในเรื่องของการลดอัตราเงินสมทบและขยายเวลาส่งเงินสมทบ ในการนําส่งเงินสมทบพบว่า สถานประกอบการและผู้ประกันตนยังมีข้อคําถามมากมาย ตนจึงได้เร่งดําเนินการรวบรวมข้อคําถามที่พบบ่อยและทําคําตอบ(ตามภาพ) เพื่อเผยแพร่แก่สถานประกอบการ ผู้ประกันตนมาตรา 33 และมาตรา 39 จะได้คลายข้อสงสัยในการนําส่งเงินสมทบ
มติคณะรัฐมนตรีดังกล่าวกําหนดสาระสําคัญ ดังนี้
ลดอัตราเงินสมทบ
- นายจ้าง เหลืออัตราร้อยละ 4 ระยะเวลา 3 เดือน (มี.ค. - พ.ค.63)
- ผู้ประกันตน มาตรา 33 เหลืออัตราร้อยละ 1 ระยะเวลา 3 เดือน (มี.ค. - พ.ค.63)
- ผู้ประกันตน มาตรา 39 เหลืออัตราร้อยละ 1.8 ระยะเวลา 3 เดือน (มี.ค. - พ.ค.63)
ขยายเวลาส่งเงินสมทบ นายจ้าง และ ผู้ประกันตนมาตรา 33, 39
สําหรับงวดเดือน มีนาคม – พฤษภาคม ออกไปอีก 3 เดือน
ค่าจ้าง เดือน มีนาคม 2563 ให้นําส่งภายใน 15 กรกฎาคม 2563
ค่าจ้าง เดือน เมษายน 2563 ให้นําส่งภายใน 15 สิงหาคม 2563
ค่าจ้าง เดือน พฤษภาคม 2563 ให้นําส่งภายใน 15 กันยายน 2563
ตามมติคณะรัฐมนตรีข้างต้น สํานักงานประกันสังคมได้รวบรวมข้อคําถามที่พบบ่อยพร้อมคําตอบรวมแปดข้อ(ตามภาพ) และขอเรียนว่า สถานประกอบการ ผู้ประกันตนมาตรา 33 39 ท่านยังมีเวลาถึง 3 เดือน ในการนําส่งเงินสมทบ แต่หากยังมีข้อสงสัยขอให้ติดต่อสอบถามที่หน้าเว็บไซต์www.sso.go.thผ่านช่องทาง E-mail : info @sso1506.comWebboard (กระดานสนทนา) Live Chat รวมทั้ง Sso Fan page สํานักงานประกันสังคมกระทรวงแรงงาน
รัฐบาลไทย-ข่าวทำเนียบรัฐบาล-ก.แรงงาน ประชุมอนุกรรมการแก้ไขปัญหาแรงงาน ครั้งที่ 1/2561
วันศุกร์ที่ 11 พฤษภาคม 2561
ก.แรงงาน ประชุมอนุกรรมการแก้ไขปัญหาแรงงาน ครั้งที่ 1/2561
วันที่ 11 พฤษภาคม 2561 เวลา 14.00 น. นางเพชรรัตน์ สินอวย รองปลัดกระทรวงแรงงาน เป็นประธานการประชุมคณะอนุกรรมการแก้ไขปัญหาแรงงาน (อปรง.) ครั้งที่ 1/2561 ณ ห้องประชุมอัมพร จุณณานนท์ ชั้น 10 อาคารกรมพัฒนาฝีมือแรงงาน กระทรวงแรงงาน
วันที่ 11 พฤษภาคม 2561 เวลา 14.00 น. นางเพชรรัตน์ สินอวย รองปลัดกระทรวงแรงงาน เป็นประธานการประชุมคณะอนุกรรมการแก้ไขปัญหาแรงงาน (อปรง.) ครั้งที่ 1/2561 ณ ห้องประชุมอัมพร จุณณานนท์ ชั้น 10 อาคารกรมพัฒนาฝีมือแรงงาน กระทรวงแรงงาน โดยที่ประชุมได้มีการนําเสนอขั้นตอนการให้สัตยาบันอนุสัญญาองค์การแรงงานระหว่างประเทศ ฉบับที่ 188 ว่าด้วยการทํางานภาคประมง และขั้นตอนการให้สัตยาบันพิธีสารส่วนเสริมอนุสัญญาองค์การแรงงานระหว่างประเทศ ฉบับที่ ๒๙ ว่าด้วยแรงงานบังคับ
-----------------------------------------------
กองเผยแพร่และประชาสัมพันธ์
11 พฤษภาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-กระทรวงดิจิทัลฯ เผยผลสำรวจมูลค่าตลาดดิจิทัลไทย 3 อุตสาหกรรมเติบโต พบตลาดฮาร์ดแวร์และอุปกรณ์อัจฉริยะมีมูลค่าเกือบ 3 แสนล้านบาท
วันพุธที่ 30 มกราคม 2562
กระทรวงดิจิทัลฯ เผยผลสํารวจมูลค่าตลาดดิจิทัลไทย 3 อุตสาหกรรมเติบโต พบตลาดฮาร์ดแวร์และอุปกรณ์อัจฉริยะมีมูลค่าเกือบ 3 แสนล้านบาท
กระทรวงดิจิทัลฯ เผยผลสํารวจมูลค่าตลาดดิจิทัลไทย 3 อุตสาหกรรมเติบโต
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดงานและกล่าวปาฐกถาการฝึกอบรมการขับเคลื่อนให้เกิดการใช้งานของเทคโนโลยี ณ อาคารจี ทาวเวอร์ ชั้น 39 ถ.พระรามที่ 9 เมื่อวันที่ 28 มกราคม 2562 จัดโดยสํานักงานส่งเสริมเศรษฐกิจดิจิทัล (ดีป้า) ทั้งนี้ จากผลสํารวจมูลค่าตลาดดิจิทัลไทย 3 อุตสาหกรรม พบตลาดฮาร์ดแวร์และอุปกรณ์อัจฉริยะมีมูลค่าเกือบ 3 แสนล้านบาท e-Payment เงินสะพัดทํากําไรสูง แนะเร่งแก้ปัญหาขาดแคลนบุคลากร ควรเป็นวาระแห่งชาติที่ไทยต้องเตรียมรับมือ จากข้อมูลการเติบโตตลาดดิจิทัลไทย 3 อุตสาหกรรม ตอกย้ําว่าทุกอุตสาหกรรมกําลังเผชิญกับความท้าทายจากการเปลี่ยนแปลงของเทคโนโลยีในยุคเปลี่ยนผ่านดิจิทัล (Digital Transformation) โดยพบประเด็นสําคัญที่ทําให้อุตสาหกรรมมีการเติบโตขึ้น คือ กระแสของการใช้ดิจิทัลในทุกอุตสาหกรรม ทุกภาคบริการ และมีแนวโน้มอัตราการใช้ดิจิทัลเติบโตขึ้นในทุกภาคส่วน ทั้ง Social Platform, Cashless Society, Blockchain, Chat Bot, Programmatic และคลิปวิดีโอรวมถึง ภาพ 3D, Augmented Reality, และ Virtual Reality ที่จะเป็นสื่อที่มีความสําคัญมากขึ้น จึงต้องปรับตัวเป็นอย่างมาก รวมถึงบุคลากรที่ต้องเร่งพัฒนาทักษะให้ก้าวทันเทคโนโลยี เพราะโลกยุคดิจิทัลเปิดโอกาสให้ผู้ประกอบการต่างชาติเข้ามาทําธุรกิจในไทยได้อย่างเสรี และมีความได้เปรียบเหนือธุรกิจไทยทั้งในด้านเทคโนโลยี ทักษะบุคลากร เงินทุน และกฎระเบียบที่เอื้อหนุนต่อธุรกิจในโลกดิจิทัล
*****************
รัฐบาลไทย-ข่าวทำเนียบรัฐบาล-ก.ยุติธรรม ร่วมกับหน่วยงานที่เกี่ยวข้อง ลงพื้นที่จังหวัดชุมพร รับเรื่องร้องราวร้องทุกข์จากประชาชนผู้ได้ความเดือดร้อนและไม่ได้รับความเป็นธรรม
วันอังคารที่ 21 สิงหาคม 2561
ก.ยุติธรรม ร่วมกับหน่วยงานที่เกี่ยวข้อง ลงพื้นที่จังหวัดชุมพร รับเรื่องร้องราวร้องทุกข์จากประชาชนผู้ได้ความเดือดร้อนและไม่ได้รับความเป็นธรรม
ก.ยุติธรรม ร่วมกับหน่วยงานที่เกี่ยวข้อง ลงพื้นที่จังหวัดชุมพร รับเรื่องร้องราวร้องทุกข์จากประชาชนผู้ได้ความเดือดร้อนและไม่ได้รับความเป็นธรรม
เมื่อวันที่ ๒๐ สิงหาคม ๒๕๖๑ นายเรืองศักดิ์ สุวารี ผู้ตรวจราชการกระทรวงยุติธรรม พร้อมด้วยหัวหน้าส่วนราชการในพื้นที่จังหวัดชุมพร ร่วมกับศูนย์ดํารงธรรมส่วนหน้าจังหวัดชุมพร ลงพื้นที่ออกหน่วยรับเรื่องร้องราวร้องทุกข์เพื่อให้ความช่วยเหลือแก่ประชาชนผู้ได้ความเดือดร้อนและไม่ได้รับความเป็นธรรม เนื่องในโอกาส พลเอกประยุทธ์ จันทร์โอชา นายกรัฐมนตรี เดินทางไปตรวจราชการเพื่อติดตามงานตามนโยบายของรัฐบาลและพบประชาชนในพื้นที่จังหวัดชุมพร และประชุมคณะรัฐมนตรีอย่างเป็นทางการนอกสถานที่ ทั้งนี้ ในวันที่ ๒๐ สิงหาคม ๒๕๖๑ ได้ให้บริการ ณ จุดบริการหลักในบริเวณพื้นที่นายกรัฐมนตรีพบประชาชน โครงการพัฒนาพื้นที่หนองใหญ่ตามพระราชดําริ อําเภอเมือง และในวันที่ ๒๑ สิงหาคม ๒๕๖๑ ณ สถานที่จัดประชุม ครม. สัญจร สถาบันเทคโนโลยีพระจอมเกล้าเจ้าคุณทหารลาดกระบังวิทยาเขตชุมพรเขตรอุดมศักดิ์ อําเภอประทิว จังหวัดชุมพร
รัฐบาลไทย-ข่าวทำเนียบรัฐบาล-รัฐบาลชูโมเดลบ้านมั่นคงเพื่อผู้มีรายได้น้อย ขับเคลื่อนแก้ปัญหาP-move ตามนโยบายไม่ทิ้งใครไว้ข้างหลัง
วันเสาร์ที่ 12 ตุลาคม 2562
รัฐบาลชูโมเดลบ้านมั่นคงเพื่อผู้มีรายได้น้อย ขับเคลื่อนแก้ปัญหาP-move ตามนโยบายไม่ทิ้งใครไว้ข้างหลัง
รัฐบาลชูโมเดลบ้านมั่นคงเพื่อผู้มีรายได้น้อย ขับเคลื่อนแก้ปัญหาP-move ตามนโยบายไม่ทิ้งใครไว้ข้างหลัง
วันนี้ (12 ต.ค.  62) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เนื่องในวันที่อยู่อาศัยโลก นายจุรินทร์ ลักษณะวิศิษฏ์ รองนายกรัฐมนตรีและประธานกรรมการนโยบายที่อยู่อาศัยแห่งชาติ (กอช) ได้กล่าวถึงเป้าหมายของรัฐบาลต่อการแก้ปัญหาที่อยู่อาศัยของผู้มีรายได้น้อยทั้งในเขตเมืองและชนบทว่า ตั้งเป้าไว้ที่1ล้านกว่าครัวเรือน ภายในปี 2579 สานต่อแผนแม่บทการพัฒนาที่อยู่อาศัยระยะ 20ปี (‪2560-2579‬) ซึ่งจํานวนตามที่นายจุรินทร์กล่าวนั้น แยกเป็น แผนพัฒนาที่อยู่อาศัยผู้มีรายได้น้อยในชุมชนแออัดและผู้มีรายได้น้อย หรือ 'บ้านมั่นคง' รวม 77จังหวัด ประมาณ7แสนครัวเรือน และแผนพัฒนาผู้มีรายได้น้อยในชนบท หรือ 'บ้านพอเพียง' ใน76จังหวัด รวม3.5แสนครัวเรือน อีกทั้ง ยังสนับสนุนการสร้างศูนย์พักคนไร้บ้านและพัฒนาศักยภาพการใช้ชีวิตในจังหวัด เชียงใหม่ ขอนแก่น ปทุมธานี ด้วย
นางสาวรัชดา กล่าวเพิ่มเติมว่า นโยบายการพัฒนาที่อยู่อาศัยฯนี้มีวัตถุประสงค์เพื่อให้บ้านเป็นรากฐานของชุมชนในการแก้ปัญหาและพัฒนาสังคม อย่างไรก็ตาม ยังมีความยากและซับซ้อนต่อการขับเคลื่อนในบางกรณี เช่น หากเป็นเรื่องที่เกี่ยวข้องกับปัญหาการถือครองที่ดินและที่อยู่อาศัยในคราวเดียวกัน เป็นปัญหาที่มีความเกี่ยวข้องกับหลายหน่วยงานและอาจเกี่ยวข้องกับข้อกฏหมาย จึงจําเป็นต้องใช้ความรอบคอบและเวลาในการดําเนินการ ดังเช่นเรื่องร้องเรียนของขบวนการประชาชนเพื่อสังคมที่เป็นธรรม หรือ P-move ซึ่งคณะกรรมการกํากับติดตามเพื่อดูแลแก้ไขปัญหาข้อร้องเรียนที่แต่งตั้งโดยนายกรัฐมนตรี ได้รายงานความคืบหน้าต่อคณะรัฐมนตรีว่าหน่วยงานที่เกี่ยวข้องได้เข้ามาดําเนินการแก้ไขแบบมีส่วนร่วมกับกลุ่มผู้เดือดร้อน จากเรื่องร้องเรียน 159 กรณี ดําเนินการแก้ไขปัญหาจนได้ข้อยุติแล้ว 64 กรณี และอยู่ระหว่างดําเนินการ 95 กรณีเฉพาะส่วนที่เกี่ยวข้องกับที่อยู่อาศัย มีการดําเนินการไปหลายกรณี เช่น การรถไฟแห่งประเทศไทยให้ชุมชนหนองยวน2 จ.ตรัง เช่าพื้นที่ในอัตรา 23บาท/ตารางเมตร และจะดําเนินการให้ชุมชนเช่าพื้นที่ผ่านองค์กรพัฒนาชุมชนตามขั้นตอนต่อไป ปัญหาชุมชนถูกไล่รื้อที่เทศบาลตําบลช้างเผือก จ.เชียงใหม่ สํานักงานยุติธรรมจังหวัดกําลังหาแนวทางช่วยเหลือทางกฏหมายเพื่อผ่อนปรนการดําเนินคดีต่อประชาชน และนําเรื่องเสนอคณะกรรมการนโยบายที่ดินจังหวัดเชียงใหม่เพื่อเข้าสู่กระบวนการจัดหาที่อยู่อาศัย และในประเด็นกลุ่มคนไร้บ้านกระทรวงพัฒนาสังคมและความมั่นคงของนุษย์และกระทรวงสาธารณสุขกําลังหาแนวทางการดําเนินการและพิจารณาให้การช่วยเหลือด้านการรักษาพยาบาลให้แก่กลุ่มคนเหล่านี้โดยไม่ต้องคํานึงถึงเรื่องของการมีเลขประจําตัว 13 หลัก
จึงเห็นได้ว่า รัฐบาลมีความพยายามในการแก้ไขปัญหาความเดือดร้อนเรื่องที่อยู่อาศัยของผู้มีรายได้น้อยในทุกจังหวัด ทั้งในเรื่องการหาทางออกกับปัญหาที่ดินเพื่อที่อยู่อาศัย และการจัดสรรงบประมาณเพื่อการสร้างบ้านและสร้างชุมชนให้มีความเข้มแข็งผ่านโครงการบ้านมั่นคงและบ้านพอเพียง
.....
สํานักโฆษก
รัฐบาลไทย-ข่าวทำเนียบรัฐบาล-สธ.ไทยส่งแพทย์เชี่ยวชาญช่วยประเทศศรีลังกาควบคุมไข้เลือดออก
วันพุธที่ 5 กรกฎาคม 2560
สธ.ไทยส่งแพทย์เชี่ยวชาญช่วยประเทศศรีลังกาควบคุมไข้เลือดออก
กระทรวงสาธารณสุข ส่งแพทย์ผู้เชี่ยวชาญด้านไข้เลือดออกและการควบคุมโรคติดต่อนําโดยแมลง 2 คน ร่วมทีมประเทศศรีลังกา และองค์การอนามัยโลกวางแผนควบคุมโรคไข้เลือดออก
พร้อมสนับสนุนสารน้ําเข้มข้นพิเศษที่ใช้ในการดูแลรักษาผู้ป่วยที่อยู่ในภาวะช็อค
ศ.คลินิค เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์เจษฎา โชคดํารงสุข อธิบดีกรมควบคุมโรค ให้สัมภาษณ์ว่า ในวันนี้ (5 กรกฎาคม 2560) กระทรวงสาธารณสุขไทย ได้ส่งแพทย์ผู้เชี่ยวชาญด้านการป้องกันควบคุมโรคไข้เลือดออก 2 ท่านเดินทางไปสนับสนุนการทํางานของประเทศศรีลังกา ซึ่งในปีนี้พบผู้ป่วยและผู้เสียชีวิตจากโรคไข้เลือดออกสูงกว่าปีที่ผ่านมา โดยทํางานร่วมกับทีมประเทศศรีลังกาและองค์การอนามัยโลก ในการประเมินสถานการณ์ และวางแผนการให้ความช่วยเหลือในการตอบสนองต่อการระบาดของโรค พร้อมนําสารน้ําเข้มข้นพิเศษที่ใช้ในการดูแลรักษาผู้ป่วยที่อยู่ในภาวะช็อคจํานวนหนึ่ง และจะจัดส่งเพิ่มเติมตามสถานการณ์ต่อไป
สําหรับแพทย์ผู้เชี่ยวชาญ 2 ท่าน ประกอบด้วย ศ.คลินิก แพทย์หญิงศิริเพ็ญ กัลยาณรุจ ที่ปรึกษาสถาบันสุขภาพเด็กแห่งชาติมหาราชินี ซึ่งมีประสบการณ์ในการดูแลรักษาผู้ป่วยไข้เลือดออกมานานกว่า 30 ปี เพื่อให้คําปรึกษาแนวทางการดูแลผู้ป่วย โดยเฉพาะผู้ป่วยที่มีอาการรุนแรง รวมทั้งการจัดตั้งจุดให้สารน้ําเบื้องต้นสําหรับผู้ป่วยสงสัยไข้เลือดออก ในแผนกผู้ป่วยนอกของโรงพยาบาลและในชุมชน เพื่อป้องกันภาวะช็อคและการเสียชีวิตของผู้ป่วย และนายแพทย์จีรพัฒน์ ศิริชัยสินธพ นายแพทย์ทรงคุณวุฒิกรมควบคุมโรค ผู้เชี่ยวชาญด้านการควบคุมโรคติดต่อนําโดยแมลง เพื่อสนับสนุนการวิเคราะห์และประเมินสถานการณ์การระบาดของโรค มาตรการควบคุมยุงลาย รวมทั้งการสื่อสารความเสี่ยงแก่ประชาชน โดยจะปฏิบัติงานที่ประเทศศรีลังกา ระหว่างวันที่ 5 - 11 กรกฎาคม 2560
นายแพทย์เจษฎา โชคดํารงสุข อธิบดีกรมควบคุมโรค กล่าวว่า สําหรับประเทศไทย แนวโน้มผู้ป่วยโรคไข้เลือดออกเพิ่มขึ้นจากอดีต แต่จํานวนผู้เสียชีวิตลดลงเนื่องจากเทคโนโลยีในการดูแลรักษาดีขึ้น มาตรการดําเนินงานที่สําคัญคือการป้องกันควบคุมโรค เน้นการจัดการสิ่งแวดล้อมเพื่อควบคุมกําจัดลูกน้ํายุงลายและยุงลายตัวแก่โดยความร่วมมือของทุกภาคส่วน ตามนโยบายประชารัฐสานพลังปราบยุงลายป้องกันโรคไข้เลือดออก โดยใช้มาตรการหลัก“3 เก็บ 3 โรค”คือ1.เก็บบ้านให้ปลอดโปร่งไม่ให้ยุงลายอยู่อาศัย 2.เก็บขยะให้เกลี้ยงไม่ให้ยุงลายเพาะพันธุ์ 3.เก็บปิดน้ําให้มิดชิดไม่ให้ยุงลายวางไข่ ซึ่งจะช่วยป้องกันประชาชนจากการป่วยและเสียชีวิตจาก 3 โรค ได้แก่ โรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย
ทั้งนี้ รายงานสํานักระบาดวิทยา ตั้งแต่ 1 มกราคม - 3 กรกฎาคม 2560 พบผู้ป่วย 18,521 คน เสียชีวิต 29 คน อัตราป่วยสูงสุดที่ภาคใต้ รองลงมาคือภาคเหนือ ภาคกลาง และภาคตะวันออกเฉียงเหนือ
************************************ 5 กรกฎาคม 2560
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานมอบหนังสืออนุญาตให้เข้าทำประโยชน์หรืออยู่อาศัยพื้นที่ภาคใต้
วันพุธที่ 22 สิงหาคม 2561
นายกรัฐมนตรีเป็นประธานมอบหนังสืออนุญาตให้เข้าทําประโยชน์หรืออยู่อาศัยพื้นที่ภาคใต้
นายกรัฐมนตรีเป็นประธานมอบหนังสืออนุญาตให้เข้าทําประโยชน์หรืออยู่อาศัยพื้นที่ภาคใต้
นายกรัฐมนตรีเป็นประธานมอบหนังสืออนุญาตให้เข้าทําประโยชน์หรืออยู่อาศัยพื้นที่ภาคใต้
วันที่ 20 สิงหาคม 2561 (เวลา 16.00 น)นายกรัฐมนตรี (พลเอก ประยุทธ์ จันทร์โอชา) เป็นประธานในพิธีมอบมอบหนังสืออนุญาตให้เข้าทําประโยชน์หรืออยู่อาศัยพื้นที่เป้าหมายการจัดที่ดินทํากินให้ชุมชนในพื้นที่ภาคใต้ โดย รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นผู้มอบหนังสืออนุญาตฯ แก่ผู้นําชุมชนพื้นที่ภาคใต้จํานวน 12 แห่ง ในพื้นที่ 4 จังหวัด เนื้อที่รวม 2,903-2-44 ไร่ จัดคนลงในพื้นที่ จํานวน 564 ราย 654 แปลง และมอบหนังสือแสดงโครงการป่าชุมชนให้ชุมชนในพื้นที่ภาคใต้ จํานวน 11 แห่ง ในพื้นที่ 11 จังหวัด เนื้อที่รวม 9,546-0-37 ไร่ โอกาสนี้นายกรัฐมนตรีและคณะรัฐมนตรี ได้พบปะกับประชาชนและเยี่ยมชมการบริหารจัดการน้ํา ณโครงการพัฒนาพื้นที่หนองใหญ่ตามพระราชดําริ ตําบลบางลึก อําเภอเมืองชุมพร จังหวัดชุมพร
รัฐบาลไทย-ข่าวทำเนียบรัฐบาล-“ยุติธรรม” กำหนดแผนขับเคลื่อนจัดตั้งศูนย์การเรียนรู้ฯ ด้านกระบวนการยุติธรรม เน้นสร้างภาพลักษณ์ที่ดีของกระบวนการยุติธรรมไทยไปสู่ต่างประเทศ
วันพฤหัสบดีที่ 20 กรกฎาคม 2560
“ยุติธรรม” กําหนดแผนขับเคลื่อนจัดตั้งศูนย์การเรียนรู้ฯ ด้านกระบวนการยุติธรรม เน้นสร้างภาพลักษณ์ที่ดีของกระบวนการยุติธรรมไทยไปสู่ต่างประเทศ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานเพื่อการขับเคลื่อนการจัดตั้งศูนย์การเรียนรู้ระหว่างประเทศด้านกระบวนการยุติธรรม ครั้งที่ ๑/๒๕๖๐
เมื่อวันพฤหัสบดีที่ ๒๐ กรกฎาคม ๒๕๖๐ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะทํางานเพื่อการขับเคลื่อน
การจัดตั้งศูนย์การเรียนรู้ระหว่างประเทศด้านกระบวนการยุติธรรม ครั้งที่ ๑/๒๕๖๐
โดยมี นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
รวมทั้งผู้ทรงคุณวุฒิ และผู้แทนจากหน่วยงานที่เกี่ยวข้อง เข้าร่วมฯ
เพื่อกําหนดแนวทางการแก้ไขปัญหาการดําเนินงานก่อสร้างให้เป็นไปตามกําหนดระยะเวลา
และแผนงานในทุกมิติ เช่น ด้านบุคลากรผู้รับผิดชอบ ด้านงบประมาณในการก่อสร้าง
ด้านการออกแบบและก่อสร้างตามกรอบแนวคิดการออกแบบ (Conceptual design)
และด้านกฎหมายและระเบียบที่เกี่ยวข้อง
โดยเน้นการทํางานภายใต้ความร่วมมือของสํานักงานปลัดกระทรวงยุติธรรม
กรมราชทัณฑ์ สถาบันเพื่อการยุติธรรมแห่งประเทศไทย (องค์การมหาชน)
รวมทั้งหน่วยงานภาครัฐ ภาคเอกชน และองค์การมหาชน
นอกจากนี้ ที่ประชุมได้เห็นชอบให้จัดทําแผนงานการบริหารจัดการ
การดูแล บํารุงรักษา รวมทั้งการสร้างมูลค่าให้สิ่งของวัตถุพิพิธภัณฑ์
เพื่อเป็นการเตรียมความพร้อมและรองรับการดําเนินงานการก่อสร้าง
ศูนย์การเรียนรู้ระหว่างประเทศด้านกระบวนการยุติธรรม
ให้เป็นไปอย่างถูกต้อง อยู่บนพื้นฐานกฎหมาย มีมาตรฐาน สอดคล้องตามเนื้อหาองค์ความรู้
และพัฒนาเป็นศูนย์รวมขององค์ความรู้ด้านกระบวนการยุติธรรมทางอาญา
ทั้งในประเทศไทยและระดับนานาชาติที่สอดคล้องตามหลักมาตรฐานสากล